CELEX: 62018TN0564
Language: el
Date: 2018-09-21 00:00:00
Title: Υπόθεση T-564/18: Προσφυγή της 21ης Σεπτεμβρίου 2018 — Bernis κ.λπ. κατά ΕΚΤ

3.12.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 436/53
            
         
      Προσφυγή της 21ης Σεπτεμβρίου 2018 — Bernis κ.λπ. κατά ΕΚΤ
      (Υπόθεση T-564/18)
      (2018/C 436/75)
      Γλώσσα διαδικασίας: η αγγλική
      
         Διάδικοι
      
      
         Προσφεύγοντες: Ernests Bernis (Jurmala, Λεττονία), Oļegs Fiļs (Jurmala), OF Holding SIA (Ρίγα, Λεττονία) και Cassandra Holding Company SIA (Jurmala) (εκπρόσωποι: O. Behrends, M. Kirchner και L. Feddern, δικηγόροι)
      
         Καθής: Ευρωπαϊκή Κεντρική Τράπεζα (ΕΚΤ)
      
         Αιτήματα
      
      Οι προσφεύγοντες ζητούν από το Γενικό Δικαστήριο:
      
                  —
               
               
                  να ακυρώσει την απόφαση ECB-SSM-2018-LVABL-2 WOANCA-2018-0007, της 11ης Ιουλίου 2018, με την οποία ανακλήθηκε η άδεια τραπεζικών δραστηριοτήτων της ABLV Bank, AS·
               
            
                  —
               
               
                  να καταδικάσει την καθής στο σύνολο των δικαστικών εξόδων.
               
            
         Λόγοι ακύρωσης και κύρια επιχειρήματα
      
      Προς στήριξη της προσφυγής τους, οι προσφεύγοντες προβάλλουν επτά λόγους ακύρωσης.
      
                  1.
               
               
                  Με τον πρώτο λόγο προβάλλεται ότι η ΕΚΤ εσφαλμένως έκρινε ότι πληρούνταν οι προϋποθέσεις ανάκλησης άδειας.
               
            
                  2.
               
               
                  Με τον δεύτερο λόγο προβάλλεται ότι η ΕΚΤ δεν έλαβε υπόψη τη διακριτική ευχέρεια ως προς την έκδοση της απόφασης.
               
            
                  3.
               
               
                  Με τον τρίτο λόγο προβάλλεται ότι η ΕΚΤ παραβίασε την αρχή της αναλογικότητας.
               
            
                  4.
               
               
                  Με τον τέταρτο λόγο προβάλλεται ότι η ΕΚΤ ενήργησε κατά κατάχρηση εξουσίας.
               
            
                  5.
               
               
                  Με τον πέμπτο λόγο προβάλλεται ότι η απόφαση της ΕΚΤ δεν ήταν δεόντως αιτιολογημένη.
               
            
                  6.
               
               
                  Με τον έκτο λόγο προβάλλεται παράβαση ουσιώδους τύπου.
               
            
                  7.
               
               
                  Με τον έβδομο λόγο προβάλλεται παραβίαση της αρχής nemo auditur.